*Tämä artikkeli käsittelee yhtyettä. Sanan muita merkityksiä on lueteltu täsmennyssivulla.*

**Fun** (tyyliteltynä **fun.**) on yhdysvaltalainen indie pop -yhtye, joka perustettiin New Yorkissa vuonna 2008. Yhtyeen perusti entisen The Format -yhtyeen jäsen Nate Ruess, yhdessä Anathallon Andrew Dostin ja Steel Trainin Jack Antonoffin kanssa. Yhtye on julkaissut kaksi studioalbumia: *Aim and Ignite* vuonna 2009 ja *Some Nights* vuonna 2012.

Yhtyeen kappale "We Are Young", jolla on mukana Janelle Monáe, palkittiin Grammy-palkinnolla. Se sijoittui Yhdysvaltain Billboard Hot 100 -listan ykkössijalle. Myös kappaleet "Some Nights" (Hot 100 -listan kolmas sija) sekä "Carry On" (20.) ovat menestyneet hyvin.

Yhtyeen historia
----------------

### Alkuvuodet ja perustaminen (2007–2008)

The Format -yhtye lopetti vuonna 2008. Heti tämän jälkeen yhtyeen jäsen Nate Ruess pyysi Andrew Dostia ja Jack Antonoffia liittymään uuteen projektiinsa. Dost oli aiemmin ollut kiertueilla The Format -yhtyeen kanssa, ja Antonoffin Ruess tapasi, kun The Format oli kiertueella yhdessä Steel Train -yhtyeen kanssa. Kolmikko aloitti yhdessä työskentelemisen New Jerseyssä viikon sisällä. Ruess lauloi melodiat, kun taas Dost ja Antonoff soittivat. Ensimmäinen yhtyeen äänittämä demo oli "Benson Hedges", joka julkaistiin ilmaiseksi *Spin*-lehden kotisivuilla 20. elokuuta 2008 yhtyettä käsittelevän artikkelin ohessa. Fun otti yhteyttä The Formatin *Dog Problems* -albumin tuottajaan Steven McDonaldiin, ja he kysyivät häntä tuottamaan debyyttialbumiaan. McDonald oli innostunut projektista ja sanoi: "En voi uskoa, mitä olemme tekemässä. Tämä murskaa kaiken, mitä olen koskaan tehnyt."

### *Aim and Ignite* (2009–2010)

Yhtyeen ensimmäinen single, "At Least I'm Not as Sad (As I Used to Be)" julkaistiin ilmaiseksi yhtyeen Myspace-sivulla 6. huhtikuuta 2009. *Aim and Ignite* -albumi julkaistiin 25. elokuuta 2009, ja se sai positiivisia arvosteluita. Maaliskuussa 2012 albumia oli myyty 75 000 kappaletta, ja se ylsi parhaimmillaan Billboard 200 -listan sijalle 71.

Fun aloitti ensimmäisen Pohjois-Amerikan kiertueensa 8. marraskuuta 2008 yhdessä Jack's Mannequin -yhtyeen kanssa. 4. elokuuta 2010 Fun ilmoitti tehneensä levytyssopimuksen Fueled by Ramen -levy-yhtiön kanssa.

### *Some Nights* (2011–2015)

17. toukokuuta 2011 Fun julkaisi Panic! at the Disco -yhtyeen kanssa yhteisen "C’mon"-singlen. 7. marraskuuta 2011 yhtye ilmoitti tulevan albuminsa olevan nimeltään *Some Nights*. Albumin ensimmäistä singleä, "We Are Young" (mukana Janelle Monáe), on sittemmin käytetty useissa medioissa, mukaan lukien televisiosarjat *Glee*, *Gossip Girl* ja *90210*.

13. helmikuuta 2012 yhtye julkaisi *Some Nights* -albumin streamin verkossa. Albumi julkaistiin 21. helmikuuta 2012.

7. maaliskuuta 2012 Funin single "We Are Young" saavutti *Billboard* Hot 100 -listan ykkössijan. Yhtyeestä tuli ensimmäinen monijäseninen rock-yhtye, joka debytoi *Billboard* Hot 100-listan ykkössijalla vuoden 2001 ja 2002 vaihteen Nickelbackin "How You Remind Me" -singlen jälkeen. 11. huhtikuuta 2012 *Billboard* ilmoitti "We Are Young" -kappaleen tehneen myös digitaalisen myynnin historiaa.

Funin toinen single *Some Nights* -albumilta oli albumin nimeä kantava kappale "Some Nights". Kolmantena singlenä julkaistiin kappale "Carry On".

Helmikuussa 2013 Fun palkittiin Grammy-gaalassa parhaana uutena artistina, ja kappale "We Are Young" palkittiin vuoden parhaana kappaleena. Fun oli ehdolla myös neljän muun palkinnon saajaksi. Helmikuussa Fun julkaisi neljännen singlensä *Some Nights* -albumilta, nimeltään "Why Am I the One". Vuonna 2014 yhtye ilmoitti valmistelevansa vieläkin uutta musiikkia. Fun esiintyi *The Tonight Show Starring Jimmy Fallon* -televisio-ohjelmassa 18. kesäkuuta 2014. He esittivät kappaleen *Harsh Light*, jonka Ruess myöhemmin julkaisi albumillaan.

Helmikuun 5. päivä 2015 yhtye ilmoitti Facebook-sivullaan, että yhtyeen jäsenet ottavat aikaa muille projekteille, mutta yhtye ei kuitenkaan hajoa.  Ruess julkaisi ensimmäisen sooloalbuminsa vuonna 2015.

Diskografia
-----------

### Albumit

* *Aim and Ignite* (2009)
* *Some Nights* (2012)

### Singlet

* "At Least I'm Not as Sad (As I Used to Be)" (2009)
* "All the Pretty Girls" (2009)
* "Believe in Me" (2010)
* "Walking the Dog" (2010)
* "C'mon" (mukana Panic! at the Disco) (2011)
* "We Are Young" (mukana Janelle Monáe) (2011)
* "Some Nights" (2012)
* "Carry On" (2012)
* "Why Am I the One" (2013)

Lähteet
-------

1. 1 2  Fun. *allmusic.com*. Rovi Corp. Viitattu 28.4.2013. (englanniksi)
2. ↑  Aim and Ignite Proves that Music Is fun. *tooshytostop.com*. Too Shy to Stop. Viitattu 28.4.2013. (englanniksi)
3. 1 2  About (Archive.org) ournameisfun.com. Viitattu 29.4.2013. (englanniksi)
4. ↑  Members of the Format, Steel Train, Anathallo Unite as Fun spin.com. Viitattu 29.4.2013. (englanniksi)
5. ↑  Dear You: Letter from Nate + new song! *myspace.com*. Viitattu 29.4.2013. (englanniksi)
6. ↑  Interview: fun. - 23/05/09 alterthepress.com. Viitattu 29.4.2013. (englanniksi)
7. ↑  Interview: FUN.'s JACK ANTONOFF on 'Some Nights'. coupdemainmagazine.com. Viitattu 29.4.2013. (englanniksi)
8. ↑  That ’70s Style, Reinvented nytimes.com. Viitattu 29.4.2013. (englanniksi)
9. ↑  Introducing: Fun absolutepunk.net. Viitattu 29.4.2013. (englanniksi)
10. ↑  Special Letter From Nate & Live Web Chats with fun.! (Archive.org) ournameisfun.com. Viitattu 29.4.2013. (englanniksi)
11. ↑  EXCLUSIVE: Panic!, fun. Collaborate on New Song spin.com. Viitattu 29.4.2013. (englanniksi)
12. ↑  fun. announce sophomore album, "Some Nights", perform acoustic version of "We Are Young" altpress.com. Viitattu 29.4.2013. (englanniksi)
13. ↑  Fun premiere 'Some Nights' video music-news.com. Viitattu 29.4.2013. (englanniksi)
14. ↑  fun. To Stream New Album "Some Nights" Tomorrow alterthepress.com. Viitattu 29.4.2013. (englanniksi)
15. ↑  fun. new album Some Nights on February 21, 2012 fueledbyramen.com. Viitattu 29.4.2013. (englanniksi)
16. ↑  Fun.-tastic! 'We Are Young' Tops Hot 100 billboard.com. Viitattu 29.4.2013. (englanniksi)
17. ↑  Hot 100: Fun. Makes Digital Sales History in Sixth Week at No. 1 billboard.com. Viitattu 29.4.2013. (englanniksi)
18. ↑  fun. debut new single 'Carry On' music video - watch digitalspy.co.uk. Viitattu 29.4.2013. (englanniksi)
19. ↑  Fun. Compare 'Carry On' Video To A Juicy, Delicious Steak mtv.com. Viitattu 29.4.2013. (englanniksi)
20. ↑  Fun. grammy.com. Viitattu 29.4.2013. (englanniksi)
21. ↑  fun. premiere new single 'Why Am I The One' music video - watch digitalspy.co.uk. Viitattu 29.4.2013. (englanniksi)
22. ↑  Fun. *Facebook*.  5.2.2015. Viitattu 8.1.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Fun**.
* Virallinen sivusto
* Fun Myspacessa (englanniksi)